CELEX: 62016CN0367
Language: hr
Date: 2016-07-05 00:00:00
Title: Predmet C-367/16: Zahtjev za prethodnu odluku koji je 5. srpnja 2016. uputio Hof van beroep te Brussel (Belgija) – Openbaar Ministerie protiv Dawid Piotrowski

12.9.2016   
            
            
               HR
            
            
               Službeni list Europske unije
            
            
               C 335/40
            
         Zahtjev za prethodnu odluku koji je 5. srpnja 2016. uputio Hof van beroep te Brussel (Belgija) – Openbaar Ministerie protiv Dawid Piotrowski
   (Predmet C-367/16)
   (2016/C 335/54)
   Jezik postupka: nizozemski
   
      Sud koji je uputio zahtjev
   
   Hof van beroep te Brussel
   
      Stranke glavnog postupka
   
   
      Tužitelj: Openbaar Ministerie
   
      Tuženik: Dawid Piotrowski
   
      Prethodna pitanja
   
   
               1.
            
            
               Treba li članak 3. točku 3. Okvirne odluke (1) o Europskom uhidbenom nalogu tumačiti na način da je predaja osoba dopuštena samo kada se te osobe prema pravu države članice izvršenja smatraju punoljetnima, ili pak gore navedeni članak državi članici izvršenja omogućuje da preda i maloljetnike, koji se na temelju nacionalnih propisa mogu od određene dobi (i ako je potrebno uz ispunjenje određenih uvjeta) smatrati kazneno odgovornima?
            
         
               2.
            
            
               U slučaju da prema članku 3. točki 3. Okvirne odluke predaja maloljetnika nije zabranjena: Treba li tu odredbu tada tumačiti:
               
                           a)
                        
                        
                           na način da je postojanje (teoretske) mogućnosti kažnjavanja maloljetnika u skladu s nacionalnim pravom od određene dobi, dostatan kriterij da se predaja dopusti (drugim riječima, da je dovoljna apstraktna ocjena na temelju kriterija dobi od koje se neku osobu može smatrati kazneno odgovornom, a da se ne mora voditi računa od eventualnim dodatnim uvjetima), ili
                        
                     
                           b)
                        
                        
                           na način da se ni načelu uzajamnog priznavanja iz članka 1. stavka 2. Okvirne odluke niti tekstu članka 3. točke 3. te okvirne odluke ne protivi to da država članica izvršenja provede konkretnu ocjenu od slučaja do slučaja, u okviru koje se može zahtijevati da se, kad je riječ o osobi koja se traži u okviru predaje poštuju iste pretpostavke kaznene odgovornosti kao i one koje su primjenjive na državljane države članice izvršenja, uzimajući u obzir njihovu dob u trenutku činjeničnog stanja i narav povrede koja im se stavlja na teret, odnosno eventualne prethodne sudske intervencije u državi članici izvršenja koje su dovele do mjere odgojne naravi, čak i ako te pretpostavke ne postoje u određenoj državi članici?
                        
                     
         
               3.
            
            
               U slučaju da država članica može izvršiti konkretnu ocjenu, treba li tada, kako bi se izbjeglo nekažnjavanje, ne činiti razliku između predaje radi kaznenog progona i predaje radi izvršenja kazne?
            
         
      (1)  Okvirna odluka Vijeća od 13. lipnja 2002. o Europskom uhidbenom nalogu i postupcima predaje između država članica (2002/584/PUP) (SL, 2002, L 190, str. 1.) (SL, posebno izdanje na hrvatskom jeziku, poglavlje 19., svezak 3., str. 83.).